**טיול מרתק לירדן**

**3-7.9.23**

טיול מרתק לירדן, נצא לחמישה ימים מרתקים וחווייתיים לאורכה של ירדן מהדרום ועד הצפון. האתרים בהם נבקר העיר הרומית ג'רש,הר נבו, מידבא,כרך,פטרה,ואדי רם.

**מסלול הטיול**

יום ראשון, 3.09.2023

נגיע מדרום הארץ, נחצה במעבר רבין בשעות הבוקר. נערוך סיור בעקבה וניסע לוואדי ראם, בין הסלעים, הוואדיות והמדבר נערוך סיור ג'יפים. נסיים את הסיור בוואדי ראם וניסע לפטרה, שם נישן במלון מיוחד על מנת שנספיק לסייר בפטרה כמה שיותר.... אפשרות לבילוי לילה.

יום שני, 4.09.2023

בבוקר לאחר ארוחת בוקר נחווה את פטרה במלוא הודה בסיור מפעים ומרגש עם המדריך שלנו ששופע ידע אודות האיזור.

סיור בפטרה - בירת הנבטים. אוצר מדהים חצוב בסלעים צבעוניים מקדשים, אתרי קבורה מונומנטליים, שכיות חמדה, נופים שלא מהעולם הזה, כל אלו מצפים לנו בפטרה נשמע כמובן אודות ההולכים לפטרה, אלו אשר לא שבו ונשיר את השיר המפורסם, "הסלע האדום" – חוויה שאסור לפספס ושווה לחזור ולראות שוב

נישן לילה נוסף במלון בפטרה, המציע נוף פנורמי של הרי פטרה.

יום שלישי 5.09.2023

ביום השלישי ונצא לכיוון כרכ - הידועה גם בשמותיה העבריים קיר מואב, קִיר חֲרָשֶׂת וקִיר חֶרֶשׂ, עיר בירדן השוכנת מזרחית לים המלח, ומשמשת כבירת נפת כרך אוכלוסיית העיר היא כ-20,000 תושבים. היא שימשה כבירתה של ממלכת מואב הקדומה. ליד מרכז העיר שוכנת מצודת כרכ הצלבנית. לינה במלון מעולה לשפת ים המלח הירדני.

רחצה במעיינות חמים מיוחדים ונעימים.

יום רביעי 6.09.2023

נערוך סיור באיזור ים המלח, ונהנה מרחצה בים המלח, נעלה להר נבו, נצפה כפי שעשה משה, אל הארץ המובטחת, שם נראה את פסל נחש הנחושת לזכר המגיפה שפקדה את בני ישראל. נסייר במידבא ונכיר את המפה המיוחדת בזכותה התפרסמה העיר הסימפטית הזו. משם ניסע לעמאן, לסיור בעיר הבירה הירדנית ולינה בבית מלון בעמאן.

יום חמישי 7.9.2023

מעמאן נצא לסיור מרתק בעיר הרומית ג'רש בהרי הגלעד, שם יהפוך הסיור לחוויה ארכיאולוגית – דרך שער אדריאנוס, ההיפודרום, הכיכר הסגלגלה, התיאטראות, הקארדו המרשים, הנימפאון ועוד אתרים רומיים מרתקים. נערוך תצפיות על חמת גדר מהצד הירדני ונחזור בחזרה לארץ דרך מעבר שייח חוסיין בצפון.

**עלות**: 3,200 ₪ לאדם בחדר זוגי

תוספת 150 $ לאדם בחדר יחיד

יציאה בהסעה מאורגנת

**המחיר כולל**

* מלווה ישראלי, מדריך ירדני דובר עברית, מאבטח שוטר ירדני צמוד (בהתאם להוראות השלטון הירדני)  
  חמישה ימים על בסיס פנסיון מלא כולל ארוחת ערב ובוקר במלונות וארוחת צהרים במסעדות בדרך המתארגנות במיוחד בשבילנו להתאמת האוכל.
* 3 בתי מלון שונים : \* פטרה \* ים המלח \*עמאן
* פנסיון מלא (חוץ מביום הראשון, שם אוכלים רק ארוחת ערב וביום האחרון שם אוכלים בוקר וצהרים)- 3 ארוחות ביום
* מלווה ישראלי, מדריך ירדני דובר עברית, שוטר ירדני (בהתאם להוראות השלטון הירדני)
* מס מעבר גבול לישראל
* אוטובוס צמוד גם בישראל וגם בירדן
* טיול ג'יפים מדברי בואדי רם  
  כניסות לכל האתרים

**המחיר אינו כולל**

* מס נמל לירדן בסך 105 ₪ (אפשר לשלם בבנק הדואר עם הצגת דרכון או באינטרנט באתר מילגם ).
* ביטוח נסיעות לחו"ל
* טיפים לנהג, למדריך ולשוטר הירדני- 100 ₪ לאדם אוספים ביום הראשון של הטיול
* הוצאות אישיות
* ארוחת בוקר וצהרים ביום הראשון

**דרגת קושי**

קל-בינוני, הליכות קלות (בפטרה אפשרות לרכיבה בעגלה)

**כמה כסף להביא**

100 ש"ח לאדם טיפים לצוות הירדני שייאספו ביום הראשון.

סה"כ רצוי להחליף כ- 200 שקלים במעבר הגבול, ואם רוצים עוד בזבוזים מומלץ להביא 150 דולר או יורו (או כל סכום אחר שתרצו להביא), הם מקבלים דולרים ויורו וגם מחליפים.

הערך של דינר = 5 ₪ (משתנה)

**הערות**

יתכנו שינויים בפרטי המסלול על פי התנאים בשטח, המלצות הרשויות הירדניות או שיקול דעתו של המדריך לטובת הקבוצה.  
לא להביא נשק או תחמושת.  
רצוי להימנע מביגוד עם כיתוב בעברית.  
יש להצניע או להימנע מלהביא אביזרי דת כגון תפילין וטלית.

יש להצטייד בביטוח נסיעות (בריאות ומטען)  
מומלץ לעשות ביטוח מיד לאחר הרישום לטיול, כולל ביטול ביטולים  
בהרשמתכם לטיול אתם מצהירים כי מצב בריאותכם תקין-מחובתכם לדווח על כל בעיה בריאותית

4 מקומות ראשונים באוטובוס הירדני – 2 מאחורי הנהג ו-2 מאחורי הדלת מיועדים לצוות הירדני ולצוות הישראלי: מורה דרך ירדני, שוטר ירדני מלווה, סוכן ישראלי, מורה דרך ישראלי.

**בסמכות המדריכים בשטח לשנות את המסלול ואף לבטל אתרים בהתאם לאילוצי מזג אוויר, תקלות שיקולי הצוות המקומי, המדריך, שינויים צפויים באתרים כגון עבודות, שיפוצים וכיו”ב או משינויים בלתי צפויים.**

**ט.ל.ח**

הטיול מאורגן ומנוהל ע"י חברת "נתיבי שלום" ובאחריותה, התשלום יועבר ישירות לחברת "נתיבי שלום"

עופר 052-2945446